### 7.     Drøftelse af prioritering af trafiksikkerhedsindsatsen i 2021

**Åbent**

Sagsnr.: 326-2020-82130       J.nr.: 05.00.05           Dokumentnr.:
326-2020-355344

**Sagstype**

Drøftelse.

**Resume og sagens baggrund**

På Kommunalbestyrelsens møde den
24. februar 2021 forventes der frigivet en anlægsbevilling

på i alt 2,565 mio. kr. til
trafiksikkerhedsindsatser i 2021. Der skal i den forbindelse træffes beslutning
om hvordan, anlægsbeløbet skal prioriteres i 2021. På baggrund af screeningen
af indkomne trafiksikkerhedsforslag fremlægger administrationen sit forslag til
prioritering.

**Indstillinger**

Chefen for Vej, Ejendom og Affald
indstiller, at udvalget drøfter prioriteringen af trafiksikkerhedsindsatsen i
2021.

**Behandling**

Teknik- og Miljøudvalget.

**Sagsfremstilling**

På investeringsoversigten er der
afsat i alt 2,565 mio. kr. til trafiksikkerhedsindsatser i 2021. Det skal
bemærkes, at der i 2020 blev fremrykket i alt 3,3 mio. kr. fra 2021 til 2020
med henblik på at kunne sætte flere opgaver i gang i 2020 af hensyn til at
kunne fastholde eller øge aktiviteten i den private sektor.

Proceduren for beslutningen
vedrørende prioriteringen af trafiksikkerhedsindsatsen har de foregående år
været, at udvalget først har drøftet de indkomne forslag på et møde inden
endelig

beslutning på et af de
efterfølgende møder. Administrationen lægger op til samme proces i 2021.

Administrationen anvender i
vurderingen af de indkomne trafiksikkerhedsforslag et screeningsværktøj, som er
baseret på en række temaer så som blandt andet uheld, hastighed, tryghed,
skoleveje og oversigtsforhold. Målet med screeningsværktøjet er at vurdere
hvert forslags indflydelse på trafiksikkerheden og at opnå en ensartethed i
vurderingen af de henvendelser, der indgår omkring trafiksikkerhed.

I Bilag 1 er der vist en samlet
liste over alle de projekter, som er screenet. De projekter, der

er
markeret med blå, foreslås prioriteret i 2021. Det drejer sig om et samlet
projekt på [adresse], [adresse] og [adresse] samt generel dataindsamling i
forbindelse med nye trafiksikkerhedsforslag og deltagelse i nationale
kampagner. Se yderligere detaljer i Bilag 2.

Det skal bemærkes, at
administrationen har modtaget en del henvendelser med forslag til forskellige
trafiksikkerhedsindsatser, som ikke fremgår af Bilag 1. Disse forslag er ikke
blevet screenet endnu og er derfor ikke blevet tildelt point i screeningsværktøjet.

[adresse], [adresse] og
Tømmerupvej

Administrationen forslog allerede
den 2. april 2020, at der i 2021 blev reserveret 2,5 mio. kr. til
detailprojektering og udførelse af trafiksikkerhedsprojekter på [adresse],
[adresse] og [adresse] i 2021 efter de forundersøgelser og
vejudskillelser, som blev prioriteret i 2020. Af hensyn til at Kalundborg
Kommune også i 2021 vil kunne tilslutte sig de nationale
trafiksikkerhedskampagner, og af hensyn til at der også i 2021 vil kunne
indsamles data i forbindelse med screening af indkomne nye forslag til
trafiksikkerhedsprojekter, foreslår administrationen nu, at der kun afsættes i
alt 2,3 mio. kr. til trafiksikkerhedsprojekter på [adresse], [adresse] og
Tømmerupvej.

[adresse], [adresse] og
Tømmerupvej er alle trafikfarlige skoleveje. Der er ingen cykelstier eller cykelbaner, og der mangler fortov
på en del strækninger. Herudover mangler der kryds­nings­­faciliteter særligt
for skolebørn.

Der er
udarbejdet to løsningsforslag vedrørende [adresse], [adresse] og [adresse].
Administrationen anbefaler løsningsforslag 1.

Det er
en forudsætning for projektets gennemførelse, at der fra anlægsbudgettet til
ekstra vejvedligehold i 2021 prioriteres midler til vejkasse og
slidlagsarbejder på [adresse], [adresse] og [adresse]. Projektet skal
herudover koordineres med eventuelle gravearbejder, der skal udføres af
Kalundborg Forsyning.

Dataindsamling til brug for screening af
trafiksikkerhedsønsker

Der bliver løbende indhentet data i forbindelse med
screening af indkomne ønsker til nye trafiksikkerhedsløsninger, herunder trafikmålinger
og uheldsdata. Det foreslås, at der i 2021 afsættes 100.000 kr. til generel
indsamling af data.

Nationale
trafiksikkerhedskampagner

Deltagelse i landsdækkende
kampagner foreslås prioriteret i 2021 i lighed med tidligere år, da
undersøgelser viser, at en stor del af trafikuheld og utryghed hænger sammen
med adfærden i trafikken. Kampagner kan derfor være med til at forbedre
trafiksikkerheden. Det foreslås, at der i 2021 afsættes 100.000 kr. til
deltagelse i nationale kampagner.

Den videre proces

Det forventes, at
Kommunalbestyrelsen på sit møde den 24. februar 2021 træffer beslutning om
frigivelse af anlægsbevillingen på 2,565 mio. kr. til trafiksikkerhedsindsatsen
i 2021, og at Kommunalbestyrelsen træffer beslutning om frigivelse af
anlægsbevillingen på 11 mio. kr. til ekstra vejvedligehold i 2021 og samtidig
også prioriteringen af disse.

På den baggrund lægges der op til
en endelig prioritering af trafiksikkerhedsindsatsen i 2021 på udvalgets møde i
marts.

**Økonomiske konsekvenser**

Ingen økonomiske konsekvenser.
Rådighedsbeløbet til trafiksikkerhedsindsatsen i 2020 udgør

2,565 mio. kr. Dette beløb søges
frigivet via et særskilt dagsordenspunkt.

**Bilag**

|  |  |
| --- | --- |
| Bilag 1 - Trafiksikkerhedsprojekter - screeningsark | 326-2021-16685 |
| Bilag 2 - Beskrivelse af screenede trafiksikkerhedsprojekter 2021 | 326-2021-10133 |